127. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1084168/1032/Α.0012 της 19 Ιουλ./10 Αυγ. 1989 (ΦΕΚ Β΄ 595) Ειλικρινείς δηλώσεις φορολογίας εισοδήματος φυσικών προσώπων. Έχοντας υπόψη: 1.Τις διατάξεις του Π.Δ. 129/1989 (ΦΕΚ Α, 62). 2.Ότι μεταξύ των ανέλεγκτων υποθέσεων φορολογίας εισοδήματος φυσικών προσώπων περιλαμβάνονται και υποθέσεις που δεν παρουσιάζουν αξιόλογο ενδιαφέρον από φοροελεγκτική άποψη, λόγω του είδους του εισοδήματος ή των δαπανών που εδηλώθησαν από τους υπόχρεους, με την οικεία δήλωσή τους. 3.Την ανάγκη ταχείας περαίωσης των ήσσονος σημασίας υποθέσεων φορολογίας εισοδήματος φυσικών προσώπων, με σκοπό την άρση των εκκρεμοτήτων μεταξύ φορολογικών Αρχών και φορολογουμένων, κυρίως μισθωτών-συνταξιούχων, αποφασίζουμε: Άρθρ.1.-1.Δήλωσεις φορολογίας εισοδήματος φυσικών προσώπων οικονομικού έτους 1989 και προηγούμενων οικονομικών ετών θεωρούνται ειλικρινείς, εφόσον σε αυτές περιλαμβάνονται, αποκλειστικώς εισοδήματα από μία ή περισσότερες από τις πιο κάτω κατηγορίες: α)Από μισθωτές υπηρεσίες, εφόσον το φορολογούμενο ποσό προκύπτει από τις οικείες βεβαιώσεις του εργοδότη. β)Από ιδιοκατοίκηση κυρίας ή και μίας δευτερεύουσας κατοικίας συνολικής επιφάνειας της κάθε μίας από αυτές μέχρι 150 τ.μ. γ)Από εκμίσθωση ακινήτων, γενικώς, με ακαθάριστο οικογενειακό εισόδημα μέχρι 500.000 δραχμ., για κάθε οικον. έτος. δ)Από διατροφή που επιδικάσθηκε ή συμφωνήθηκε με συμβολαιογραφικό έγγραφο, εφόσον το φορολογούμενο ποσό προκύπτει από τα οικεία αποδεικτικά στοιχεία. ε)Από συμμετοχή σε επιτροπές ή συμβούλια, που καταβάλλεται από το Δημόσιο, νομικά πρόσωπα δημοσίου δικαίου και δημόσιους οργανισμούς εφόσον η απαλλαγή του καθαρού εισοδήματος αυτού έχει γίνει σύμφωνα με τις διατάξεις της περίπτ. δ΄ της παρ. 6 του Π.Δ. 129/1989 (ΦΕΚ Α, 62). Σελ. 194,544 Τεύχος ΙΒ-6-2 Σελ. 100 2.Για να κριθούν ειλικρινείς οι δηλώσεις φορολογίας εισοδήματος της προηγούμενης παραγράφου θα πρέπει, για τις τυχόν εκπτώσεις ή τις μειώσεις από το εισόδημα ή το φόρο, τα τυχόν αφορολόγητα ποσά, καθώς και για την ετήσια τεκμαρτή δαπάνη, να έχουν υποβληθεί τα δικαιολογητικά που ορίζονται από το νόμο ή από τις οικείες υπουργικές αποφάσεις. Άρθρ.2.-Αν στις δηλώσεις της παρ. 1 του προηγούμενου άρθρου περιλαμβάνονται εισοδήματα και από άλλες κατηγορίες τα οποία έχουν προσδιοριστεί οριστικώς, τότε οι δηλώσεις αυτές θεωρούνται ειλικρινείς για τα εισοδήματα που αναφέρονται στην ίδια παράγραφο, εφόσον συντρέχουν οι προϋποθέσεις που ορίζονται στο προηγούμενο άρθρο. Άρθρ.3.-Οι διατάξεις της παρ. 2 του άρθρ. 59 του Π.Δ. 129/1989 εφαρμόζονται ανάλογα και για τις υποθέσεις που περαιώνονται με αυτήν την απόφαση. Άρθρ.4.-1.Δεν υπάγονται στις ρυθμίσεις της απόφασης αυτής οι υποθέσεις της φορολογίας εισοδήματος φυσικών προσώπων οι οποίες υπάγονται υποχρεωτικά σε φορολογικό έλεγχο ή έχουν υπαχθεί στο δειγματοληπτικό έλεγχο, με οποιοδήποτε τρόπο. Η απόφαση αυτή να κυρωθεί με νόμο και να δημοσιευτεί στην Εφημερίδα της Κυβερνήσεως. 27.Β.ε.127 Φόρος Εισοδήματος Φυσικών και Νομικών προσώπων 